pythainlp/thai-wiki-dataset-v3 huggingface dataset:
การขนส่งระบบราง

การขนส่งระบบราง (Rail transport) เป็นการขนส่งผู้โดยสารหรือสินค้าด้วยยานพาหนะที่วิ่งไปตามราง การขนส่งระบบรางเป็นส่วนหนึ่งของห่วงโซ่โลจิสติก ซึ่งจะเป็นการเพิ่มความสะดวกให้กับการค้าระหว่างประเทศและการเจริญเติบโตทางเศรษฐกิจในหลาย ๆ ประเทศ
โดยทั่วไปรางรถไฟจะประกอบไปด้วยราว 2 ราวคู่ขนานกันไป ปกติแล้วจะทำมาจากเหล็กกล้าแล้วหนุนด้วยไม้หมอน ไม้หมอนจะช่วยรักษาระยะห่างหรือความกว้างระหว่างราวทั้งสองข้าง ซึ่งจะมีความกว้างแตกต่างกันไปในแต่ละประเทศ เพื่อรักษา บางประเทศก็ใช้ไม้หมอนชนิดไม้ บางประเทศก็ใช้ชนิดคอนกรีตแข็ง ทั้งหมดนี้ได้
ซาซากิ โคจิโร

ซาซากิ โคจิโร  เป็นซามูไรที่มีชื่อเสียงในยุคอาซึจิโมโมยามะ ถึงช่วงต้นของยุคเอโดะ  เกิดในปี พ.ศ. 2128 ที่เมืองฟุคุอิ ประเทศญี่ปุ่น
ซาซากิ โคจิโร  เสียชีวิตในวันที่ 13 เมษายน ปี พ.ศ. 2155 จากการต่อสู้กับ มุซาชิ มิยาโมโตะ ด้วยวัยเพียง 27 ปี
== ประวัติ ==
ชื่อ : ซาซากิ โคจิโร 
ชื่ออื่น :  กันติว 
สไตล์การต่อสู้ : ชูโจริว (Chūjō-ryu style)
อาวุธ : โมโนโฮชิซาโอ (แปลว่าราวตากผ้า)
ไม้ตาย: นางแอ่นหวนกลับ
== ประวัติ ==

ซาซากิ โคจิโร (พ.ศ. 2128-พ.ศ. 2155) ตอนเด็กได้รับการเลี้ยงดูโดย จิไซ คาเนะมะกิ (Kanemaki Jisai) ต่อมาได้ถูก อิตโตไซ อิโต้ (Itō Ittōsai) เอาไปดูแลแทน กล่าวกันว่ามีบ้านเกิดอยู่แถวเมืองบุเซ็นหรือเอจิเซ็น ได้เข้ามาเป็นลูกศิษย์ของคาเนมากิ จีไซหรือไม่ก็โทดะ ไซเก็น โดยเรียนรู้ศาสตร์ลับวิชาดาบ โจโจริว ที่ใช้ดาบโมโนโฮชิซาโอ ยาว 3 ฟุต จากไซเก็น
ต่อมาได้ท่องเที่ยวไปยังแคว้นต่างๆคิดค้นเพลงดาบ"นางแอ่นหวนกลับ"ขึ้นมาและก่อตั้งสำนักกันริว(หินผา)ขึ้น แล้วเดินทางปราบสำนักวิชาดาบในแคว้นตะวันตกมากมาย จนกระทั่งได้เป็นหัวหน้าครูฝึกวิชาดาบของตระกูลโฮโซกะวะ ตามคำชักชวนของโฮโซกะวะ ทาดาโอกิและกราเซีย โฮโซกะวะ
ในพ.ศ. 2155ซาซากิ โคจิโร ได้ท้าดวลดาบกับยอดนักดาบมิยาโมโตะ มุซาชิ ที่เกาะกันริว และพ่ายแพ้จนจบชีวิตลง
== วัฒนธรรมสมัยนิยม ==
ชื่อของเขาได้มีการถูกนำมาใช้ในการ์ตูนในหลายเรื่อง เช่น
โปเกมอน จาก โคจิโร่ (โปเกมอน)
เบรฟเฟนเซอร์ มุซะชิเด็น จาก โคจิโร (เบรฟเฟนเซอร์ มุซะชิเด็น)
มหาศึกคนชนเทพ จาก ซาซากิ โคจิโร (มหาศึกคนชนเทพ)
วันพีซ จาก ซาซากิ (วันพีซ)
กันดั้มซี้ด จาก โคจิโร่ เมอร์ด๊อก
กัปตันซึบาสะ เจ้าหนูสิงห์นักเตะ จาก เฮียวงะ โคจิโร่
2 สิงห์ พลิกตำนานพิฆาตอสูร จาก คาเนมากิ โคจิโร่
เฟท/สเตย์ ไนท์ จาก ซาซากิ โคจิโร (เฟท/สเตย์ ไนท์)
เฟท/แกรนด์ออเดอร์ จาก ซาซากิ โคจิโร (เฟท/แกรนด์ออเดอร์ )
== แหล่งข้อมูลอื่น ==
nifty ganryu  
บุคคลที่เกิดในคริสต์ทศวรรษ 1580
ซามูไร
ขุนศึกชาวญี่ปุ่น
บุคคลที่เกิดในปี พ.ศ. 2128
บุคคลที่เสียชีวิตในปี พ.ศ. 2155
บุคคลในยุคอะซึจิ โมโมยามะ
แอนเดรียส เวซาเลียส

แอนเดรียส เวซาเลียส (Andreas Vesalius) (บรัสเซลส์, 31 ธันวาคม ค.ศ. 1514 - ซาคินธอส, 15 ตุลาคม ค.ศ. 1564) นักกายวิภาคศาสตร์ แพทย์ และผู้เขียนหนังสือที่มีอิทธิพลอย่างมากต่อการศึกษากายวิภาคศาสตร์มนุษย์ชื่อ  “โครงสร้างของร่างกายมนุษย์” (De humani corporis fabrica)  เวซาเลียสถือว่าเป็นบิดาผู้ก่อตั้งกายวิภาคศาสตร์มนุษย์สมัยใหม่
เวซาเลียส (Vesalius) เป็นชื่อภาษาละตินของ อันเดรอัส ฟาน เวเซล (Andreas van Wesel)  บางครั้งอาจเรียกชื่อของเขาว่า Andreas Vesal
== วัยเด็ก และการศึกษา ==
เวซาเลียสเกิดที่เมืองบรัสเซลส์ ซึ่งในขณะนั้นเป็นส่วนหนึ่งของฮับส์บูร์กเนเธอร์แลนด์ (Habsburg Netherlands) ในครอบครัวแพทย์ ปู่ทวดของเขา ยาน ฟาน เวเซล (Jan van Wesel) ซึ่งน่าจะเกิดที่เวเซล จบการศึกษาจากมหาวิทยาลัยปาเวีย (University of Pavia) และได้สอนวิชาแพทยศาสตร์ในปี ค.ศ. 1428 และได้เป็นผู้ก่อตั้งมหาวิทยาลัยลอยเฟน (University of Leuven) ปู่ของเขา เอเฟอราร์ด ฟาน เวเซล (Everard van Wesel) เป็นแพทย์หลวงของจักรพรรดิแมกซิมิเลียนที่ 1 และบิดาของเขา อันดรีส ฟาน เวเซล (Andries van Wesel) เป็นนักปรุงยาหลวงของจักรพรรดิแมกซิมิเลียนและเป็นผู้รับใช้ (Valet de Chambre) ของจักรพรรดิชาร์ลส์ที่ 5 องค์รัชทายาท อันดรีสได้สนับสนุนให้บุตรชายได้ศึกษาวิชาแพทย์เหมือนกับบรรพบุรุษ และได้พาเวซาเลียสไปสมัครเข้าชุมชนชาวคริสต์ชื่อ Brethren of the Common Life ในบรัสเซลส์เพื่อให้เวซาเลียสได้ศึกษาภาษากรีกและภาษาละตินตามค่านิยมของสังคมในยุคนั้น
== อ้างอิง ==
Vesalius , by Alison Kassab
== แหล่งข้อมูลอื่น ==
Page through a virtual copy of Vesalius's De Humanis Corporis Fabrica
Vesalius College in Brussels 
Anatomia 1522-1867: Anatomical Plates from the Thomas Fisher Rare Book Library
บุคคลที่เกิดในปี พ.ศ. 2057
นักกายวิภาคศาสตร์
ประวัติศาสตร์การแพทย์
ประวัติกายวิภาคศาสตร์
ประสาทวิทยาศาสตร์
แพทย์
ประวัติประสาทวิทยาศาสตร์
บุคคลจากบรัสเซลส์
ฟอราเมน แมกนัม

ฟอราเมน แมกนัม(Foramen Magnum, มาจากภาษาละติน แปลว่า รูขนาดใหญ่) ในทางกายวิภาคศาสตร์ เป็นช่องเปิดขนาดใหญ่รูปวงรีที่อยู่ที่ฐานของกะโหลกศีรษะ บนกระดูกท้ายทอย (Occipital Bone) ซึ่งเป็นทางผ่านของเมดัลลา ออบลองกาตา (Medulla Oblongata) ซึ่งติดต่อกับไขสันหลัง
นอกจากช่องนี้จะเป็นทางผ่านของเมดัลลา ออบลองกาตาแล้ว ยังเป็นทางผ่านของหลอดเลือดแดงเวอร์ทีบรัล (Vertebral Arteries) , หลอดเลือดแดงแอนทีเรียร์สไปนัล (Anterior Spinal Artery) , และหลอดเลือดแดงโพสทีเรียร์สไปนัล (Posterior Spinal Artery) , เยื่อคลุม (Membrana Tectoria) และเอ็นเอลาร์ (Alar Ligaments)
== ความสำคัญ ==
ในมนุษย์ ช่องฟอราเมน แมกนัมจะอยู่ต่ำกว่าในเอปชนิดอื่นๆ ดังนั้นกล้ามเนื้อคอของมนุษย์จึงไม่ต้องมีความแข็งแรงมากเพื่อพยุงให้คอตั้งขึ้น การเปรียบเทียบตำแหน่งของช่องฟอราเมน แมกนัมในสิ่งมีชีวิตพวกโฮโมนิดจึงมีความสำคัญในการประเมินว่าลิงแต่ละชนิดจะมีความสะดวกในการเดิน 2 ข้างมากกว่า 4 ขาหรือไม่
ช่องฟอราเมน แมกนัมเป็นเขตแดนระหว่างสมองที่อยู่ด้านบน และไขสันหลังซึ่งอยู่ด้านล่าง
== ภาพอื่นๆ ==
Gray129.png|กระดูกท้ายทอย มุมมองจากด้านนอก
Gray187.png|มุมมองด้านล่างของฐานกะโหลกศีรษะ
Gray193.png|ฐานของกะโหลกศีรษะ พื้นผิวด้านบน
Human brain dura mater (reflections) description.JPG|เยื่อดูราของสมองมนุษย์
Crane4 Foramen magnum.png|
== ดูเพิ่ม ==
แอ่งกะโหลกหลัง (Posterior cranial fossa)
รูของกะโหลกศีรษะ (Foramina of the skull)
== แหล่งข้อมูลอื่น ==

กะโหลกศีรษะ
ศีรษะและคอ
รูของกะโหลกศีรษะ
เบย์เบลด (แก้ความกำกวม)

เบย์เบลด (Beyblade) อาจหมายถึง
เบย์เบลด - สินค้าของเล่นที่ผลิตโดยบริษัททาการะ มีลักษณะคล้ายลูกข่างเบโกมะ
เบย์เบลด ลูกข่างทะยานฟ้า - มังงะที่ตีพิมพ์เมื่อปี ค.ศ. 1999 ถึง ค.ศ. 2004
เบย์เบลด ศึกลูกข่างสะท้านฟ้า - อนิเมะที่ฉายเมื่อปี ค.ศ. 2002 ถึง ค.ศ. 2003
เมทัลไฟท์ เบย์เบลด - ของเล่นรุ่นที่ 2 ของเบย์เบลด เปิดตัวเมื่อปี ค.ศ. 2008
เบย์เบลดเบิสต์ - ของเล่นรุ่นที่ 3 ของเบย์เบลด เปิดตัวเมื่อปี ค.ศ. 2015
BEYBLADE X - ของเล่นรุ่นที่ 4 ของเบย์เบลด เปิดตัวเมื่อปี ค.ศ. 2023
เบรกมา

เบรกมา (bregma) เป็นมุมด้านหน้าของกะโหลกศีรษะซึ่งเกิดจากการบรรจบของรอยประสานหว่างขม่อม (sagittal suture) และรอยประสานคร่อมขม่อมหน้า (coronal suture) มักมีลักษณะเป็นมุมฉาก ในกะโหลกศีรษะของทารกอายุราว 1 ขวบครึ่งจุดนี้จะเป็นเยื่อแผ่นซึ่งเรียกว่ากระหม่อมหน้า (anterior fontanelle)
== แหล่งข้อมูลอื่น ==
กายวิภาคศาสตร์ของมนุษย์
กะโหลกศีรษะ
ศีรษะและคอ
นิก แคนนอน

นิโคลาส สก็อตต์ แคนนอน (Nicholas Scott Cannon; เกิดเมื่อวันที่ 8 ตุลาคม ค.ศ. 1980) เป็นนักแสดง แรปเปอร์ ปัจจุบันเป็น Host mainหลักของรายการ Wild n Out
== ประวัติ ==
นิก แคนนอน เกิดในซานดิเอโก แคลิฟอร์เนีย เป็นบุตรชายของ เจมส์ แคนนอนและ เบธ แฮกเก็ตต์ ในปี 1998 แคนนอนมีผลงานทางโทรทัศน์ครั้งแรกทางช่องนิคเคโลเดียน หลังจากนั้นก็มีผลงานภาพยนตร์หลายเรื่องอย่าง Whatever It Takes, Men In Black II และได้แสดงนำครั้งแรกจากเรื่อง Drumline หลังจากนั้นแคนนอนก็กลับสู่โทรทัศน์ มีรายการชื่อ เดอะนิกแคนนอนโชว์  และ All That และได้แสดงใน Love Don't Cost a Thing และมีรายการทางช่องเอ็มทีวีที่ชื่อ Wild 'N Out และมีรายการประเภทสเก็ตช์คอเมดี้ ชื่อ Short Circuitz
ทางด้านชีวิตส่วนตัว นิก แคนนอน แต่งงานกับนักร้องอเมริกัน มารายห์ แครี แบบส่วนตัวที่บ้านพักของนักร้องสาวในบาฮามาส เมื่อเดือนพฤษภาคม 2008
==หมายเหตุ==
== อ้างอิง ==
==แหล่งข้อมูลอื่น==
แร็ปเปอร์อเมริกัน
นักแสดงอเมริกัน
ชาวอเมริกันเชื้อสายแอฟริกา
โปรดิวเซอร์เพลงชาวอเมริกัน
ผู้กำกับมิวสิกวิดีโอชาวอเมริกัน
ผู้อำนวยการสร้างรายการโทรทัศน์ชาวอเมริกัน
นักแสดงตลกอเมริกัน
นักเขียนบทโทรทัศน์ชาวอเมริกัน
บุคคลจากแซนดีเอโก
มหาทวีปแพนเจีย

มหาทวีปแพนเจีย หรือ มหาทวีปพันเจีย (Pangaea; แพน หมายถึง ทั้งหมด และ เจีย หมายถึง โลก ในภาษากรีกโบราณ) เป็นมหาทวีปในมหายุคพาลีโอโซอิกและมหายุคมีโซโซอิก มหาทวีปแพนเจียก่อตัวขึ้นจากหน่วยทวีปต่าง ๆ เมื่อประมาณ 335 ล้านปีที่แล้ว ก่อนที่จะเริ่มแยกตัวกันออกเป็นทวีปต่าง ๆ อีกครั้งราว 175 ล้านปีก่อน เป็นทวีปลอเรเชียทางตอนเหนือ-ออสเตรเลียและกอนด์วานาทางตอนใต้-อินเดีย-อเมริกาใต้-แอฟริกา
มหาทวีปแพนเจียตั้งอยู่ในซีกโลกทางใต้ ล้อมรอบโดยมหาสมุทรยักษ์ แพนธาลัสซา (Panthallssa; จากภาษากรีก πᾶν "ทั้งปวง" และ θάλασσα "ทะเล") แพนเจีย เป็นการเกิดขึ้นของมหาทวีปครั้งล่าสุดนับแต่การอุบัติขึ้นของดาวเคราะห์โลก และเป็นมหาทวีปแรกที่นักธรณีวิทยาหาหลักฐานมายืนยันได้ว่ามีอยู่จริง
เดิมทีเวเกเนอร์เสนอว่าการล่มสลายของแพงเจียนั้นเกิดจากแรงสู่ศูนย์กลางจากการหมุนของโลกที่กระทำบนทวีปที่สูง อย่างไรก็ตาม กลไกนี้แสดงให้เห็นได้ง่ายว่าไม่น่าเชื่อทางกายภาพ ซึ่งทำให้การยอมรับสมมติฐานแพงเจียล่าช้าออกไป อาเธอร์ โฮล์มส์เสนอกลไกที่เป็นไปได้มากกว่าของการหมุนเวียนเนื้อโลก ซึ่งเมื่อรวมกับหลักฐานที่ได้จากการทำแผนที่พื้นมหาสมุทรภายหลังสงครามโลกครั้งที่สอง ได้นำไปสู่การพัฒนาและการยอมรับทฤษฎีเปลือกโลกของแผ่นเปลือกโลก ทฤษฎีนี้ให้คำอธิบายที่ได้รับการยอมรับอย่างกว้างขวางในปัจจุบันเกี่ยวกับการดำรงอยู่และการล่มสลายของแพงเจีย
==ต้นกำเนิดทางทฤษฎี==
ชื่อ แพนเจีย (Pangaea) ถูกใช้ครั้งแรกโดยชาวเยอรมัน ผู้ค้นพบทฤษฎีการเคลื่อนตัวของทวีป อัลเฟรท เวเกอเนอร์ในงานตีพิมพ์ทางวิชาการ ค.ศ. 1912 เรื่อง "ต้นกำเนิดของทวีป" เวเกอเนอร์เสนอสมมุติฐานว่า ก่อนที่ทวีปทั้งหลายจะแตกออกจากกัน และเคลื่อนที่ไปสู่ตำแหน่งในปัจจุบัน ทวีปเหล่านั้นเคยเป็นส่วนหนึ่งของ "มหาทวีป" โบราณมาก่อน โดยเวเจเนอร์เรียกมหาทวีปนั้นว่า Urkontinent" หรือทวีปดึกดำบรรพ์
== อ้างอิง ==
== แหล่งข้อมูลอื่น ==
PANGAEA data library
ธรณีประวัติของโลก
ทวีป
มหาทวีป
ภูมิศาสตร์บรรพกาลในยุคคาร์บอนิเฟอรัส
ภูมิศาสตร์บรรพกาลในยุคเพอร์เมียน
ภูมิศาสตร์บรรพกาลในยุคไทรแอสซิก
ภูมิศาสตร์บรรพกาลในยุคจูแรสซิก
มหาทวีป

ในทาง ธรณีวิทยา มหาทวีป เป็นพื้นที่ขนาดใหญ่ที่ประกอบด้วยแกนทวีปมากกว่าหนึ่งแกน หรือ เปลือกโลกที่คงตัวแล้ว การชุมนุมของเปลือกโลกที่คงตัวแล้ว และ การเกิดหิน ที่สร้างทวีปยูเรเชียขึ้น ถูกเรียกว่ามหาทวีปในปัจจุบัน
== ตัวอย่างมหาทวีป ==
มหาทวีปกอนด์วานา (~600 – ~30 ล้านปีที่แล้ว)
มหาทวีปลอเรเชีย (~ 300 – ~60 ล้านปีที่แล้ว)
มหาทวีปแพนเจีย หรือ พันเจีย (~300 – ~180 ล้านปีที่แล้ว)
ทวีปยูเรเชีย (~ 60 ล้านปีที่แล้ว - มหาทวีปในปัจจุบัน)
ทวีปอเมริกา (~ 15 ล้านปีที่แล้ว - มหาทวีปในปัจจุบัน)
==อ้างอิง==
==แหล่งข้อมูลอื่น==
Palaeos.com: General earth history
The Paleomap Project — Christopher R. Scotese
Graphical overview of the Supercontinents on WikiTimeScale.org
ทวีป
 
ธรณีประวัติ
ออร์บิทัล: ไลฟ์แอตกลาสตันบูรี 1994 - 2004

Orbital: Live at Glastonbury 1994-2004 เป็นอัลบั้มแสดงสดของวงออบิทัล ร่วมกว่า 2 ชั่วโมงและบันทึกวิดีโอ ที่เทศกาลดนตรีแกลสตันบูรี
== รายชื่อเพลง ==
=== ซีดี แผ่นที่ 1 ===
"Walk Now" (1994)
"Are We Here?" (1994)
"Attached" (1994)
"Kein Trink Wasser" (1995)
"Impact (The Earth Is Burning)" (1995)
"Remind" (1995)
"Halcyon" (1999)
"The Box" (1999)
=== ซีดี แผ่นที่ 2 ===
"Style" / "Bagpipe Style" (1995)
"The Girl with the Sun in Her Head" (2002)
"Funny Break (Weekend Ravers)" (2002)
"Belfast" (2002)
"Frenetic" (2002)
"Satan" (2004)
"Dr. Who?" (2004)
"Chime" (2004)
=== ดีวีดี ===
"Walk Now" (1994)
"Are We Here?" (1994)
"Attached" (1994)
"Kein Trink Wasser" (1995)
"Impact (The Earth Is Burning)" (1995)
"Remind" (1995)
"Halcyon" (1999)
"The Box" (1999)
"Style / Bagpipe Style" (1995)
"The Girl with the Sun in Her Head" (2002)
"Funny Break (Weekend Ravers)" (2002)
"Belfast" (2002)
"Frenetic" (2002)
"Satan" (2004)
"Dr Who?" (2004)
"Chime" (2004)
อัลบั้มเพลงของออร์บิทัล
อัลบั้มเพลงในปี พ.ศ. 2550
รายชื่อตัวละครในคาน่อน

ตัวละครในเกมคอมพิวเตอร์ มังงะ และอนิเมะเรื่อง คาน่อน
== ตัวละครหลัก ==
=== ไอซาวะ ยูอิจิ ===
ไอซาวะ ยูอิจิ 
ให้เสียงโดย: อัตสึชิ คิซาอิจิ (2002) , โทโมคาสึ ซุงิตะ (2006/เกม)
ยูอิจิเป็นตัวละครหลักของซีรีส์ เป็นนักเรียนมัธยมปลาย อายุ 17 ปี นิสัยเป็นมิตรและกล้าแสดงออก อย่างไรก็ตาม เขายังไม่ค่อยเข้าใจถึงความรู้สึกของเด็กผู้หญิงมากนัก ในซีรีส์ ยูอิจิจะพบกับสถานการณ์ต่าง ๆ เกี่ยวกับความสัมพันธ์ของเขาและตัวละครหญิงอีก 5 คนเมื่อเจ็ดปีก่อนที่เขาเคยมาที่เมืองนี้
=== สึกิมิยะ อายุ ===
สึกิมิยะ อายุ 
ให้เสียงโดย: ยูอิ โฮริเอะ
=== มินาเสะ นายูกิ ===
มินาเสะ นายูกิ 
ให้เสียงโดย: มาริโกะ โคดะ
=== ซาวาตาริ มาโคโตะ ===
ซาวาตาริ มาโคโตะ 
ให้เสียงโดย: มายูมิ อีซึกะ
=== มิซากะ ชิโอริ ===
มิซากะ ชิโอริ 
ให้เสียงโดย: อาเคมิ ซาโต้ (อนิเมะ/เกม PSP) , ฮิโรโกะ โคนิชิ (Dreamcast/เกม PS2)
=== คาวาซุมิ ไม ===
คาวาซุมิ ไม 
ให้เสียงโดย: ยูคาริ ทามูระ
== ตัวละครรอง ==
=== มินาเสะ อากิโกะ ===
มินาเสะ อากิโกะ 
ให้เสียงโดย: ยูโกะ มินางุจิ
อากิโกะเป็นแม่ของมินาเสะและป้าของยูอิจิ
=== คุราตะ ซายูริ ===
คุราตะ ซายูริ 
ให้เสียงโดย: โทโมโกะ คาวาคามิ
=== มิซากะ คาโอริ ===
มิซากะ คาโอริ 
ให้เสียงโดย: อายาโกะ คาวาสุมิ
=== อามาโนะ มิชิโอะ ===
อามาโนะ มิชิโอะ 
ให้เสียงโดย: มาอายะ ซาคาโมโตะ
== ตัวละครประกอบ ==
คิตางาวะ จุน 
ให้เสียงโดย: โทโมคาสึ เซกิ
จุนเป็นเพื่อนของยูอิจิที่นั่งข้างหลังเขาในห้องเรียน
คุเซ 
ให้เสียงโดย: ฮิโรชิ คามิยะ
คุเซเป็นประธานนักเรียนในโรงเรียนของยูอิจิ
ปิโระ 
ปิโระเป็นแมวไทยที่นายูกิพบ ต่อมาเป็นสัตว์เลี่ยงของมาโคโตะ
คาน่อน
คแนอน
รายชื่อตัวละครในวิดีโอเกม
โซโฮ ทะกุอัง

โซโฮ ทะกุอัง  เป็นพระนิกายเซน เกิดในปี พ.ศ. 2116 ที่เมืองทาจิมะ (อยู่ในจังหวัดเฮียวโงะตอนเหนือ ในปัจจุบัน) ในประเทศญี่ปุ่น เสียชีวิตในปี พ.ศ. 2188 ด้วยวัย 72 ปี
== ประวัติ ==
== ข้อมูลส่วนตัว ==
ชื่อ : โซโฮ ทะกุอัง 
อื่นๆ :
* เป็นเพื่อนกับ อิเคดะ เทรุมาสะ ผู้ปกครองแคว้นฮิเมจิ
== อ้างอิง ==
Zen Stories of the Samurai 
Nossacasa  
บุคคลที่เกิดในปี พ.ศ. 2116
ภิกษุชาวญี่ปุ่น
ภิกษุในนิกายเซน
วัฏจักรไกลออกซีเลต

วัฏจักรไกลออกซีเลต (glyoxylate cycle) เป็นเมตาโบลิก พาทเวย์ที่สังเคราะห์คาร์โบไฮเดรตจากกรดไขมัน กระบวนการนี้สามารถพบได้ในพืช จุลชีพบางชนิด และ สัตว์มีกระดูกสันหลังบางประเภท
== ความสัมพันธ์ระหว่างวัฏจักรกรดซิตริก,วัฏจักรไกลออกซีเลตและกลูโคนีโอเจนิสิส ==
กรดไขมันที่ถูกเก็บสะสมนั้นสามารถถูกเปลี่ยนมาเป็นพลังงานได้โดยกรดไขมันผ่านกระบวนเบต้าออกซิเดชัน (Beta oxidation)ได้อะซิเตรด (acetate) ซึ่งอะซิเตรดจะถูกเปลี่ยนให้เป็นสารอนุพันธ์ของโคเอมไซม์เอ (coenzyme A, CoA) และเข้าสู่วัฏจักรกรดซิตริก (Citric acid cycle) ได้แกสคาร์บอนไดออกไซด์ (carbondioxide) ในการบวนการดังกล่าวนี้สิ่งมีชีวิตสามารถได้รับพลังงานจากไขมันอย่างไรก็ตาม ในบางกรณีที่สิ่งมีชีวิตต้องการน้ำตาลเป็นจำนวนมากในการเจริญเติบโต เช่น การสร้างผนังเซลล์ สิ่งมีชีวิตสามารถสังเคราะห์น้ำตาลกลูโคสจากอะซิเตรดโดยผ่านวัฏจักรไกลออกซีเลต เริ่มจาก อะซิเตรด ถูกเปลี่ยนเป็น ซิเตรด (critrate) ถูกเปลี่ยนเป็น ไอโซซิเตรด (iso-critrate) จากนั้นไอโซซิเตรดถูกแบ่งเป็น ซักซิเนต (succinate) และ ไกลออกซีเลต (glyoxylate) ไกลออกซีเลตรวมกับอะซิติลโคเอ (acetyl-CoA) ได้เป็น มาเลต (malate) ซึ่งสามารถเปลี่ยนไปเป็น ฟอสโฟอีนอลไพรูเวต (phophoenolpyruvate) ตัวฟอสโฟอีนอลไพรูเวตเป็นสารเริ่มต้นของกระบวนการกลูโคนีโอเจนิสิส(gluconeogenesis) ดังนั้นโดยสรุปแล้วกระบวนการดังกล่าวเป็นการสังเคราะห์น้ำตาลจากกรดไขมัน
วิถีเมแทบอลิซึม
ชีวเคมี
เรดิโอเฮด

เรดิโอเฮด (Radiohead) เป็นวงดนตรีร็อกจากอังกฤษ ก่อตั้งเมื่อปี ค.ศ. 1985 ที่อาบิงดัน เทศมณฑลออกซฟอร์ดเชอร์ ประกอบด้วยสมาชิก ทอม ยอร์ก (ร้องนำ กีตาร์ เปียโน คีย์บอร์ด), สองพี่น้อง จอนนี กรีนวูด (กีตาร์นำ คีย์บอร์ด และอื่น ๆ) และโคลิน กรีนวูด (เบส), เอ็ด โอ'บรีน (กีตาร์ ร้องประสาน), และฟิลิป เซลเวย์ (กลอง เพอร์คัชชัน) เรดิโอเฮดออกสตูดิโออัลบั้มมาแล้ว 9 ชุด และมียอดขาย 23 ล้านชุด
หลังจากเซ็นสัญญากับค่ายเพลงอีเอ็มไอในปี ค.ศ. 1991 เรดิโอเฮดได้ออกซิงเกิลแรก "ครีป" ในปี ค.ศ. 1992 ถึงแม้จะไม่ประสบความสำเร็จตั้งแต่ช่วงแรก แต่ก็สามารถสร้างความนิยมในเวลาต่อมาในการขายใหม่ในปีถัดมาหลังจากที่ออกอัลบั้มแรก พาโบลฮันนีย์ (ค.ศ. 1993) ความนิยมของเรดิโอเฮดในสหราชอาณาจักรเพิ่มขึ้นหลังจากออกอัลบั้มชุดที่สอง เดอะเบนส์ (ค.ศ. 1995) วงได้รับเสียงวิจารณ์ในทางที่ดีจากแฟนเพลง อัลบั้มชุดที่สาม โอเคคอมพิวเตอร์ (ค.ศ. 1997) เรดิโอเฮดก็ยิ่งมีชื่อเสียงไปทั่วโลก อัลบั้มนี้มีการผลิตที่ซับซ้อนและมีเนื้อหาเกี่ยวกับความแปลกแยกทางสังคม ได้รับการยกย่องว่าเป็นผลงานเพลงที่สำคัญในยุค 1990 และเป็นหนึ่งในอัลบั้มที่ดีที่สุดในบรรดาดนตรีสมัยนิยม อัลบั้ม คิดเอ (ค.ศ. 2000) และ Amnesiac (ค.ศ. 2001) บันทึกเสียงพร้อมกัน ทั้งสองอัลบั้มมีแนวเพลงที่เปลี่ยนไปอย่างมาก โดยผสมผสานอิทธิพลจากดนตรีแนวทดลอง ดนตรีอิเล็กทรอนิกส์ ดนตรีคลาสสิกศตวรรษที่ 20 เคราต์ร็อก และแจ๊ส ถึงแม้ว่า คิดเอ จะได้รับคำวิจารณ์และแบ่งกลุ่มผู้ฟังถูกออกไป แต่ก็ได้รับการขนานนามว่าเป็นอัลบั้มที่ดีที่สุดในทศวรรษโดย โรลลิงสโตน พิตช์ฟอร์ก และเดอะไทมส์
หลังจากนั้นเรดิโอเฮดออกจากสังกัดเพลงอีเอ็มไอ และออกผลงานอัลบั้มชุดที่ 7 In Rainbows (2007) ผ่านทางเว็บไซต์ให้ดาวน์โหลด
== ผลงาน ==
=== อัลบั้ม ===
Pablo Honey  (1993)
The Bends  (1995)
OK Computer (1997)
Kid A (2000)
Amnesiac (2001)
Hail to the Thief (2003)
In Rainbows (2007)
The King of Limbs (2011)
A Moon Shaped Pool (2016)
=== อีพี ===
Manic Hedgehog (1991)
Drill (1992)
Itch (1994)
My Iron Lung (1994)
No Surprises/Running from Demons (1997)
Airbag / How Am I Driving? (1998)
I Might Be Wrong: Live Recordings (2001)
COM LAG (2plus2isfive) (2004)
=== ซิงเกิล ===
1992 "Creep"
1993 "Anyone Can Play Guitar"
1993 "Pop Is Dead"
1993 "Stop Whispering"
1994 "My Iron Lung"
1995 "High and Dry"
1995 "Fake Plastic Trees"
1995 "Just"
1996 "High and Dry"/"Planet Telex"
1996 "Street Spirit"
1997 "Paranoid Android"
1997 "Karma Police"
1998 "No Surprises"
2001 "Pyramid Song"
2001 "I Might Be Wrong"
2001 "Knives Out"
2003 "There There"
2003 "Go to Sleep"
2003 "2 + 2 = 5"
2007 "Jigsaw Falling into Place"
2008 "Nude"
2009 "Harry Patch (In Memory Of)"
2009 "These Are My Twisted Words"
2011 "Lotus Flower"
2016 "Burn the Witch"
2016 "Daydreaming"
== อ้างอิง ==
กลุ่มดนตรีอิเล็กทรอนิกส์สัญชาติอังกฤษ
กลุ่มดนตรีออลเทอร์นาทิฟร็อกสัญชาติอังกฤษ
ศิลปินสังกัดพาร์โลโฟน
ศิลปินสังกัดแคปิตอลเรเคิดส์
กลุ่มดนตรีที่ก่อตั้งในปี พ.ศ. 2528
วงกลุ่มห้าสัญชาติอังกฤษ
โรงเรียนนครนายกวิทยาคม

โรงเรียนนครนายกวิทยาคม ตั้งอยู่ที่ อำเภอเมืองนครนายก จังหวัดนครนายก เป็นโรงเรียนชั้นมัธยมศึกษา สังกัดเขตพื้นที่การศึกษามัธยมศึกษาปราจีนบุรี นครนายก สำนักคณะกรรมการศึกษาขั้นพื้นฐาน กระทรวงศึกษาธิการ เป็นโรงเรียนที่มีกำเนิดจากการรวมโรงเรียนสองโรงเรียนเข้าด้วยกัน เมื่อ 5 สิงหาคม พ.ศ. 2514 คือ โรงเรียนนาครส่ำสงเคราะห์ (โรงเรียนชาย) และโรงเรียนศรีนครนายก (โรงเรียนหญิง) และเปลี่ยนชื่อเป็น โรงเรียนนครนายกวิทยาคม
== ประวัติ ==
ปีพุทธศักราช 2457 พระเจ้าบรมวงศ์เธอ กรมขุนมธุรพงศ์ศิริพัฒน์ สมุหเทศาภิบาลมณฑลนี ทรงเห็นว่า มีนักเรียนเพิ่มขึ้นเรื่อย ๆ มีอาคารไม่พอรับกับจำนวนนักเรียน แบบอาคารไม่ถูกต้อง ตามแบบของกระทรวงธรรมการในสมัยนั้น จึงได้บอกบุญเรี่ยไรเงินจากพ่อค้า ประชาชน และข้าราชการ เพื่อสร้างโรงเรียนประจำจังหวัดเป็นหลังแรก
ปีพุทธศักราช 2459 หม่อมเจ้าธำรงศิริ สมุหเทศาภิบาลประจำมณฑล ได้สั่งให้พระยาบรรหารวรอรรถ ทำสัญญาก่อสร้างโรงเรียนขึ้น ณ บริเวณฝั่งขวาของแม่น้ำนครนายก ใกล้ที่ทำการศาลากลางจังหวัด ใช้ค่าก่อสร้างประมาณ 13,000 บาท เปิดสอนนักเรียนตั้งแต่ปีพุทธศักราช 2460 สมเด็จพระเจ้าบรมวงศ์เธอพระยาภานุพันธุ์วงศ์วรเดช ผู้รักษาราชการแผ่นดินสมัยนั้น ได้พระราชทานนามโรงเรียนใหม่ว่า "นาครส่ำสงเคราะห์"
สำหรับโรงเรียนศรีนครนายก นับเป็นโรงเรียนสตรีแห่งแรกของจังหวัดนครนายก เดิมเป็นโรงเรียนฝึกหัดครูมีการสอนทอผ้า ต่อมาเปลี่ยนเป็นสอนวิชาสามัญ คือ สอนชั้นประถมศึกษาปีที่ 1 ถึงชั้นประถมศึกษาปีที่ 4 หากผู้ใดต้องการเรียนต่อสูงขึ้น ก็เข้าต่อที่โรงเรียนนาครสำสงเคราะห์ ส่วนสถานที่โรงเรียนศรีนครเดิมนั้นเป็นกรมทหาร ต่อมากรมทหารย้ายไปอยู่จังหวัดปราจีนบุรี จึงยกสถานที่ซึ่งมีเนื้อที่ 25 ไร่ ให้เป็นโรงเรียนสตรีโดยแบ่งเนื้อที่เป็น 2 ส่วน คือ เป็นของโรงเรียนการช่างนครนายก 12 ไร่ และเป็นโรงเรียนสตรีประจำจังหวัด 13 ไร่
วันที่ 5 สิงหาคม พุทธศักราช 2515 กรมสามัญศึกษาได้ประกาศรวมโรงเรียนศรีนครนายก และโรงเรียนนาครส่ำสงเคราะห์เข้าด้วยกัน และใช้ชื่อใหม่ว่า "โรงเรียนนครนายกวิทยาคม" มีพื้นที่ 39 ไร่ 1 งาน 63 ตารางวา เปิดทำการสอนตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6 จนถึงปัจจุบัน
== รายนามผู้บริหาร ==
โรงเรียนประจำจังหวัด
โรงเรียนในอำเภอเมืองนครนายก
โรงเรียนที่มีอัตราการแข่งขันสูง
โรงเรียนสังกัดสำนักงานเขตพื้นที่การศึกษามัธยมศึกษาปราจีนบุรี นครนายก
โรงเรียนที่ก่อตั้งในปี พ.ศ. 2460
{|
! width="30" style="background: Khaki;text-align: center;" | ลำดับ
! width="200" style="background: Khaki;text-align: center;" | รายนาม
! width="200" style="background: Khaki;text-align: center;" | ระยะเวลาดำรงตำแหน่ง
|-
| 1 || นายวรพจน์ มะลิวัลย์ || พ.ศ. 2513-2517
|-
| 2 || นายชุบ วงษ์นรา || พ.ศ. 2517-2519
|-
| 3 || นายสาคร เชิดชู || พ.ศ. 2519-2532
|-
| 4 || นายสำเนียง พาแพง || พ.ศ. 2532-2535
|-
| 5 || นายสุรพงศ์ ซื่อตรง || พ.ศ. 2535-2539
|-
| 6 || นายประกฤติ เอี่ยมสกุล || พ.ศ. 2539-2544
|-
| 7 || นายประยุทธ วรรณบุตร	|| พ.ศ. 2544-2545
|-
| 8 || นายสุพล พรหมประเสริฐ || พ.ศ. 2545-2551
|-
| 9 || นายสมนึก เกตุไทย || พ.ศ. 2552-2555
|-
| 10 || นายเพ็ญศักดิ์ แจ้งเหตุผล || พ.ศ. 2555-2563
|-
| 11 || นายพงษ์มิตร สิทธินอก || พ.ศ. 2563-2565
|-
| 12 || นายชานันท์ ประภา ||พ.ศ. 2565-ปัจจุบัน
|}
== อ้างอิง ==
|}
ดาโคทา แฟนนิง

แฮนนาห์ ดาโคทา แฟนนิง (Hannah Dakota Fanning; เกิด 23 กุมภาพันธ์ ค.ศ. 1994) เป็นนักแสดงและนางแบบชาวอเมริกัน เริ่มมีชื่อเสียงเมื่ออายุ 7 ปีเพราะรับบทลูซี ดอว์สัน (Lucy Dawson) ในภาพยนตร์เรื่อง สุภาพบุรุษปัญญานิ่ม (I Am Sam; ค.ศ. 2001) ซึ่งทำให้ได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์ (Screen Actors Guild Award) เมื่ออายุ 8 ปี และกลายเป็นผู้มีอายุน้อยที่สุดที่เข้าชิงรางวัลนี้ เธอยังได้บทหลักในภาพยนตร์หลายเรื่อง เช่น สาวเดิร์น...ตกถัง (Uptown Girls; ค.ศ. 2003), เหมียวแสบ ใส่หมวกซ่าส์ (The Cat in the Hat; ค.ศ. 2003), คนจริงเผาแค้น (Man on Fire; ค.ศ. 2004), อภิมหาสงครามล้างโลก (War of the Worlds; ค.ศ. 2005), สู้สุดฝัน สู่วันเกียรติยศ (Dreamer; ค.ศ. 2005), และ แมงมุมเพื่อนรัก (Charlotte's Web; ค.ศ. 2006)
เธอได้รับบทที่เป็นผู้ใหญ่ขึ้นในภาพยนตร์ยุคถัดมา เช่น บทเลเวลเลน (Lewellen) ใน ฮาวด์ดอก (Hounddog; ค.ศ. 2007), บทลิลี (Lily) ใน สูตรรักรสน้ำผึ้ง (The Secret Life of Bees; ค.ศ. 2008), บทโครอไลน์ (Coraline) ใน โครอไลน์ (ค.ศ. 2009), บทเชอรี เคอร์รี (Cherie Currie) ใน รัก ร็อค ร็อค (The Runaways; ค.ศ. 2010), และบทเจน โวลทูรี (Jane Volturi) ใน เดอะทไวไลต์ซากา (The Twilight Saga; ค.ศ. 2009–2012) ส่วนในภาพยนตร์ช่วงคริสต์ทศวรรษ 2010 เธอร่วมงานกับบริษัทอิสระหลายแห่ง เช่น เรื่อง ขอบคุณที่เรายังมีเรา (Now Is Good; ค.ศ. 2012), แผลลึก มลทินบาป (Night Moves; ค.ศ. 2013), มิตรภาพ พิสูจน์รัก (Very Good Girls; ค.ศ. 2013), ขีดชะตารักให้โลกรู้ (Effie Gray; ค.ศ. 2014) ต่อมาใน ค.ศ. 2018 เธอแสดงภาพยนตร์ตลกเรื่อง โอเชียนส์เอต (Ocean's 8) และละครย้อนยุคเรื่อง ดิเอเลียนิสต์ (The Alienist) เธอยังรับบทสควีกี ฟรอมม์ (Squeaky Fromme) แห่งตระกูลแมนสัน (Manson Family) ในภาพยนตร์เรื่อง กาลครั้งหนึ่งใน...ฮอลลีวู้ด (Once Upon a Time in Hollywood; ค.ศ. 2019)
สำหรับงานนางแบบนั้น เธอเริ่มใน ค.ศ. 2009 ด้วยการขึ้นปกนิตยสาร แอล (Elle), แวนิทีแฟร์ (Vanity Fair), คอสมอพอลิทัน (Cosmopolitan), และอื่น ๆ เธอยังออกงานสัปดาห์แฟชันในนิวยอร์กเมื่อ ค.ศ. 2014 และพิธีเปิดสัปดาห์แฟชันนิวยอร์กในปีถัดมา
==อ้างอิง==
==แหล่งข้อมูลอื่น==
นักแสดงอเมริกัน
นักแสดงเด็กชาวอเมริกัน
ชาวอเมริกันเชื้อสายเยอรมัน
บุคคลจากรัฐจอร์เจีย
อันเดอร์วอเตอร์เวิลด์

อันเดอร์วอเตอร์เวิลด์ (Underwater World) เป็นสถานแสดงพันธุ์สัตว์น้ำ ในเมืองพัทยา เริ่มเปิดเมื่อวันที่ 4 กรกฎาคม พ.ศ. 2546 ในบริเวณประกอบด้วย หาดทราย แก่งหิน ดงปะการัง และมีอุโมงค์ขนาดใหญ่สัมผัสกับสัตว์ใต้น้ำพันธุ์ต่าง ๆ จากทะเล
== แหล่งข้อมูลอื่น ==
เว็บไซต์ของอันเดอร์วอเตอร์เวิลด์พัทยา
พิพิธภัณฑ์
สิ่งก่อสร้างในเมืองพัทยา
สถานแสดงพันธุ์สัตว์น้ำ พิพิธภัณฑ์สัตว์น้ำ สถาบันวิทยาศาสตร์ทางทะเล ในประเทศไทย
ธงชาติปาปัวนิวกินี

ธงชาติปาปัวนิวกินี เป็นธงสี่เหลี่ยมผืนผ้า กว้าง 3 ส่วน ยาว 4 ส่วน ภายในธงแบ่งครึ่งธงตามแนวทแยง จากมุมบนด้านคันธงไปยังมุมล่างด้านปลายธง ครึ่งบนเป็นพื้นสีแดง มีภาพเงาสีทองของนกปักษาสวรรค์  ครึ่งล่างเป็นพื้นสีดำ มีดาวห้าแฉกสีขาวดวงใหญ่ 4 ดวง ดวงเล็ก 1 ดวง เรียงกันเป็นรูปกลุ่มดาวกางเขนใต้ ธงนี้เป็นแบบธงที่ชนะเลิศการประกวดแบบธงชาติในปี พ.ศ. 2514 ออกแบบโดยนางสาวซูซาน ฮูฮูม (Susan Huhume) นักเรียนหญิงวัย 15 ปี และได้ประกาศใช้เมื่อวันที่ 1 กรกฎาคม พ.ศ. 2514
สีดำและสีแดงในธงชาตินี้ มีที่มาจากสีที่ใช้ในเผ่าต่างๆ ของปาปัวนิวกินีหลายเผ่า ทั้งสีดำ-ขาว-แดง ก็เป็นสีของธงชาติจักรวรรดิเยอรมนี ซึ่งเคยเป็นเจ้าอาณานิคมของปาปัวนิวกินีจนถึงปี พ.ศ. 2462 ส่วนรูปนก Raggiana Bird of Paradise เป็นรูปสัญลักษณ์ที่ปรากฏอยู่ในตราแผ่นดินของปาปัวนิวกินี
==แหล่งอ้างอิง==
ประเทศปาปัวนิวกินี
ปปาปัวนิวกินี
สัญลักษณ์ของประเทศปาปัวนิวกินี
==วิวัฒนาการของธงชาติ==
ก่อนหน้าที่ปาปัวนิวกินีจะมีธงชาติแบบปัจจุบันนั้น ประเทศนี้มีฐานะเป็นดินแดนในภาวะทรัสตีปาปัวและนิวกินีของออสเตรเลีย ธงชาติสำหรับใช้ในการแข่งขันกีฬาต่าง ของปาปัวนิวกินีนั้นมีลักษณะเป็นธงรูปนก Raggiana Bird of Paradise บนพื้นสีเขียว  ต่อมาในปี พ.ศ. 2513 ประเทศออสเตรเลียได้กำหนดให้ใช้ธงอย่างใหม่ ลักษณะเป็นธงสามสี แบ่งแถบตามแนวตั้ง ความกว้างเท่ากัน แต่ละแถบเป็นสีน้ำเงิน สีเหลือง และสีเขียว เรียงจากด้านคันธงไปด้านปลายธง ในแถบสีน้ำเงินมีรูปกลุ่มดาวกางเขนใต้ ส่วนแถบสีเขียวมีรูปนก Raggiana Bird of Paradise
ไฟล์:Flag of German New Guinea.svg|ธงของเยอรมันนิวกินี พ.ศ.2427 - 2457
ไฟล์:Flag of Deutsch-Neuguinea.svg|ธงชาติที่เสนอของเยอรมันนิวกินีในพ.ศ.2457 แต่ไม่เคยนำมาใช้
ไฟล์:Flag of the Territory of Papua.svg|ธงประจำดินแดนปาปัว พ.ศ.2449 – 2492
ไฟล์:Flag of the Territory of New Guinea.svg|ธงชาติดินแดนนิวกินี พ.ศ.2457 – 2492
ไฟล์:Flag of Australia (converted).svg|ธงชาติออสเตรเลียในดินแดนปาปัวและนิวกินี พ.ศ.2492 – 2514
ไฟล์:Flag of Papua New Guinea (1965–1970).svg|23px ธงของดินแดนภาวะทรัสตีปาปัวและนิวกินีของออสเตรเลีย พ.ศ. พ.ศ.2508 - 2513
ไฟล์:Flag of Papua New Guinea 1970.svg|23px ธงชาติปาปัวนิวกินี พ.ศ. 2513 - 2514
ไฟล์:Flag of Papua New Guinea.svg|ธงประจำดินแดนปาปัวและนิวกินี พ.ศ. 2514-2518 และปาปัวนิวกินี 2518 - ปัจจุบัน